Il-kandidat Demokratiku għall-elezzjoni Presidenzjali Joe Biden fid-diskors tiegħu, waqt il-konvenzjoni, wiegħed lil Amerka li ser itemm dan l-istaġun mdallam taħt it-tmexxija tal-President Donald Trump. Dan filwaqt li aċċetta in-nominazzjoni. Huwa sostna li Trump ħalla lil Amerka fid-dlam filwaqt li akkużah li ħoloq wisq rabja, biża' u diviżjoni fost l-Amerikani. Intant waqt il-konvenzjoni Trump qal li Biden mhux ser ikun tajjeb daqsu bħala President u li l-wegħdiet tiegħu huma biss kliem fieragħ.